André Lamborelle

thumb|(2014)
**André Lamborelle** a skepyî  li 25 d' awousse 1935 a Mont-dlé-Oufalijhe. Il a morou a 28 d' octôbe 2020 a Brussele.

C' est on grand bouteu pol walon.

Di s' mestî, il esteut prof di sgondaire (latén, grek, francès, espagnol, viyès culteures).

## Cårire come waloneu
Il a askepyî u aidî mwintès copinreyes el Bijhe do Lussimbork : Oufalijhe, Manhé, Bastogne, Tchårnoe.

Il a eto scrît sacwants ptits bokets, eplaidîs dins Singulîs, Coutcouloudjoû, Li Rantoele, Li Chwès. C' est des arimés eyet del prôze nén racontrece, sovint po pretchî pol wårdance do walon.

Il a stî eto prezinteu pol bate di tchansons et des shijhes walones po ls efants, eyet po Mamjhele Lingaedje, la k' il a ovré avou Jean-Philippe Legrand.

Il profite des fiesses ki fjhèt rviker l' tins passé, po stitchî do walon dvins. Metans, tins des rifjhaedjes di l' awousse a Lontchamp-dlé-Bastogne et a Swè. 

Si a-t i metou des plakes e walon astok des viyès usteyes do Muzêye di Wene, avou Jean-Marie Lecomte, Jules Hurdebise, Jean-Marie Dehaleux, Pierre André, Léon Sépulcre, Raymont Collin, Joseph Baccus, Joseph Docquier, Willy Seffer, evnd.


lamborelle_andrei.jpg|(e 2002)
LamborelleB.jpg|come veyou dins Titorval
Lamborelle André sårot.jpg|prezintant ene bate di djhaedjes d' arimés
Wa Lamborele recitaedjes I.webm|responda so ces bates di recitaedje la (I)
Wa Lamborele recitaedjes II.webm|responda so ces bates di recitaedje la (II)


## Si idêye so li rfondaedje do walon
André Lamborelle n' esteut nén tchôd pol rifondaedje do walon, mins i ricnoxheut ki les rfondeus estént des djins ki cnoxhént foirt bén leu lingaedje. Si ovra-t i voltî di tenawete avou zels (Lucyin Mahin, Pablo Sarachaga).

## Egzimpe d' emile da André Lamborelle, la k' il anonce ses fiesses po l' esté 2007
:*Deus fiesses : ene do ût di djulete a [[Oufalijhe]], al fiesse do [[Park naturel des Deus Oûtes]]  ([[fåve do vî vî tins|contes e walon]]) èt l'ôte d'awousse, li dimegne 20 a 15 eures, vizite di l' [[aclevaedje des pexhons]] a [[Achoûfe]] et del fosse dès [[bive (biesse)|bives]] a [[Wibrin]] et Fièsse a *Animalêne* (a [[:Wikt:Bjhåri|Bjhåri]] avou contes, [[tchanson e walon|tchansons]], [[couyonåde|blagues]] et amagnî dispu di 18 eures disk' a 22 e. al nute.* 

:*Åk di foirt bén ossu ki dj' a apontyî a [[T.V. Lux]] avou des [[efance|efants]] et des [[djonnesse|djonnes]], c' est des prezintåcions di plaijhants  tecses ki mousront foû do 1î å 20 di djulete so l' tite: "Li walon po et avou les djonnes å [[tey"te e walon|teyåte] et  e [[walon e scole|scole]]".*

:*Dj' a enondé, avou, ene novele [[copinreye]] a [[Måtche-el-Fåmene|Måtche]] avou li mayeur et l' [[Aisse del Tuzance|cinte culturel]] li 11 di setambe a 19e.30. Dji vierans çou ki ça va dner po les moes shuvants et après.*

:*Li 13 d' octôbe, li semdi walon a [[Bastogne]] avou l' copinreye a 15 eures, li [[messe e walon|messe]] a 18 eures et l' [[cåbaret (shijhe)|cåbaret]] a 20 eures.*

:*Co çouci: li [[Bate di recitaedje po ls efants|Fiesse do walon po et avou les efants]] si frè e 2008 a Måtche e Cinte culturel li dimegne 20 d'avri.*

## Hårdêyes difoûtrinnes
* Pådje da l' Andrî Lamborele so l' Aberteke
* 
* 
* Ene pådje e mwaisse sicrijhaedje 

## Sourdants